
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanţe şi bănci
Bucureşti, 22.05.2013

Nr. 22/171

PL-x 122/2013
	Comisia pentru administraţie publică, amenajarea teritoriului şi echilibru ecologic

Bucureşti, 22.05.2013
     Nr. 26/184



BIROULUI  PERMANENT

AL

CAMEREI  DEPUTAŢILOR

În conformitate cu prevederile art. 95 şi 115 din Regulamentul Camerei Deputaţilor, republicat, vă înaintăm, alăturat, Raportul comun asupra proiectului de Lege privind aprobarea Ordonanţei de urgență a Guvernului nr.17/2013 pentru modificarea și completarea Ordonanței de urgență a Guvernului nr.115/2011 privind stabilirea cadrului instituțional și autorizarea Guvernului, prin Ministerul Finanțelor Publice, de a scoate la licitație certificatele de emisii cu efect de seră atribuite României la nivelul Uniunii Europene, transmis pentru dezbatere în fond, în procedură de urgenţă, Comisiei pentru buget, finanţe şi bănci şi Comisiei pentru administraţie publică, amenajarea teritoriului şi echilibru ecologic cu adresa nr. PL-x 122 din 7 mai 2013.
În raport cu  obiectul şi conţinutul său, proiectul de lege face parte din categoria legilor ordinare.

       PREŞEDINTE




      PREŞEDINTE

Gheorghe DRAGOMIR



             Marin ALMĂJANU

RAPORT COMUN
                                                           asupra
proiectului de Lege privind aprobarea Ordonanţei de urgenţă a Guvernului nr.17/2013 pentru modificarea şi completarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru administraţie publică, amenajarea teritoriului şi echilibru ecologic au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgență a Guvernului nr.17/2013 pentru modificarea și completarea Ordonanței de urgență a Guvernului nr.115/2011 privind stabilirea cadrului instituțional și autorizarea Guvernului, prin Ministerul Finanțelor Publice, de a scoate la licitație certificatele de emisii cu efect de seră atribuite României la nivelul Uniunii Europene, trimis cu adresa nr. PL-x 122 din 7 mai 2013, înregistrată cu nr. 22/171, respectiv 26/184 din 08 mai 2013.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 22 aprilie 2013.

Consiliul Legislativ a avizat favorabil proiectul de lege, conform avizului nr. 176 din 20 martie 2013.



Comisia pentru industrii şi servicii, prin adresa nr. 23/187 din 8 mai 2013, a transmis un aviz favorabil pentru proiectul de lege.

Proiectul de lege supus dezbaterii are ca obiect de reglementare modificarea şi completarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene, din perspectiva necesităţii evitării imobilizării sumelor rezultate din valorificarea certificatelor de emisii de gaze cu efect de seră şi utilizarea lor în scopuri permise de legislaţia europeană de profil, în contextul îndeplinirii angajamentelor asumate de România faţă de Uniunea Europeană.

In conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat proiectul de Lege, în şedinţe separate.

Comisia pentru administraţie publică, amenajarea teritoriului şi echilibru ecologic a examinat proiectul de Lege în şedinţa din data de 14 mai. La dezbaterea acestui proiect de Lege a fost prezent, în calitate de invitat, domnul Ion Ghizdeanu – secretar de stat la Ministerul Finanţelor Publice.

Din numărul total de  32 membri ai Comisiei pentru administraţie publică, amenajarea teritoriului şi echilibru ecologic au participat la dezbateri 29 deputaţi.

Comisia pentru buget, finanţe şi bănci a examinat proiectul de Lege în şedinţa din data de 21 mai. La dezbaterea acestui proiect de Lege a fost prezent, în calitate de invitat, domnul Gheorghe Gherghina – secretar de stat la Ministerul Finanţelor Publice.

Din totalul de 32 de membri ai Comisiei pentru buget, finanţe şi bănci au fost prezenţi la dezbateri 32 deputaţi.
In urma dezbaterilor şi a opiniilor exprimate, membrii celor două Comisii au hotărât, cu unanimitate de voturi, să supună plenului Camerei Deputaţilor spre dezbatere si adoptare, proiectul de Lege privind aprobarea Ordonanţei de urgență a Guvernului nr.17/2013 pentru modificarea și completarea Ordonanței de urgență a Guvernului nr.115/2011 privind stabilirea cadrului instituțional și autorizarea Guvernului, prin Ministerul Finanțelor Publice, de a scoate la licitație certificatele de emisii cu efect de seră atribuite României la nivelul Uniunii Europene, în forma adoptată de Senat.
În raport de obiectul şi conţinutul său, iniţiativa legislativă face parte din categoria legilor ordinare.

      PREŞEDINTE




        PREŞEDINTE

Gheorghe DRAGOMIR



              Marin ALMĂJANU

